**Licitaţie pentru achiziționarea serviciului de sistem –energie reactivă pentru reglajul tensiunii în regim RET**

Detalii licitaţie:

* Perioada de livrare a energiei reactivă necesară reglajului tensiunii în RET:

01 – 08 Ianuarie 2024;

* Cantitatea orară de energia reactivă necesară reglajului tensiunii în RET detaliată pentru fiecare zi din perioada licitată, şi pe fiecare zonă/zone unde urmează a fi livrată energia reactivă necesară reglajului tensiunii în RET este definită în Anexa nr.1;
* Termenul limită de depunere a ofertelor: Miercuri 29.11.2023 ora 12:00;
* Publicarea rezultatului licitaţiei: Miercuri 29.11.2023 ora 15:00.

Conditii prealabile de calificare pentru participarea la licitaţie

1) Participanţii la licitaţie trebuie să fie înregistraţi pe piaţa de energie electrică ca Parte Responsabiliă cu Echilibrarea;

2) Participanţii la licitaţie trebuie să deţină grupuri calificate pentru furnizarea de energie reactivă necesară reglajului tensiunii în RET, în zona/zonele unde urmează a fi livrată energia reactivă.

**Condiţii de desfăşurare a licitaţiei**

**Depunerea ofertelor**

Participanţii la licitaţie ofertează energia reactivă necesară reglajului tensiunii în RET pentru fiecare interval orar al perioadei de achiziţie şi pentru fiecare zonă ofertată.

Cantităţile ofertate trebuie să fie de minim 1 MVAr cu pereche cantitate-preţ, ordonate crescător în funcţie de preţ,

Preţul ofertat în cadrul unei perechi cantitate – preţ, este preţul maxim pe care participantul la licitaţie doreşte să îl primească pentru furnizarea respectivei cantităţi de serviciu de sistem specificate în intervalul orar respectiv.

Participanţii la licitaţie vor completa ofertele pe formularul de ofertare (anexa ofertare), acestea urmând a fi transmise pe comercial.servicii.tehnologice@transelectrica.ro.

Fiecare ofertă conţine data licitaţiei, perioada pentru care se face livrarea / zona unde urmează a fi livrată energia reactivă şi numele participantului. Participantul la licitație va primi confirmarea Transelectrica de primire a ofertei.

Dacǎ participantul la licitație nu primește confirmarea de primire a ofertei, acesta va contacta imediat TRANSELECTRICA la adresele :

* catalin.vreme@transelectrica.ro
* marian.obretin@transelectrica.ro
* comercial.servicii.tehnologice@transelectrica.ro.

Participanții la licitaţie ofertează energie reactivă pentru reglajul tensiunii în RET numai dacă aceștia a trecut în prealabil printr-un proces de precalificare sau de confirmare a capabilității pentru furnizarea energiei reactive pentru reglajul tensiunii în RET. Ofertele sunt angajante, în sensul că odată declarate câștigătoare, creează obligaţia ofertantului faţă de Transelectrica, conform Contractului cadru de vânzare/cumpărare a serviciilor de sistem- energie reactivă.

Validarea si selectarea ofertelor primite

Ofertele primite sunt evaluate şi validate, iar CNTEE Transelectrica SA va transmite un mesaj pe email către ofertant, prin care se confirmă sau se infirmă validarea ofertei, inclusiv motivul respingerii.

Selectarea ofertelor se face pentru ofertele primite şi validate.

Determinarea preţului de închidere a licitaţiei

Ofertele sunt ordonate crescător, pornind de la cel mai mic preț ofertat pentru fiecare interval orar al perioadei de achiziție și pentru fiecare zonă/zone unde urmează a fi livrată energia reactivă necesară reglajului tensiunii în RET.

Ofertele cu același preț sunt ordonate cronologic, în funcție de momentul primirii emailului.

Sunt considerate câștigătoare toate ofertele ale căror cantități însumate pe fiecare interval orar și pe fiecare zonă/zone unde urmează a fi livrată energia reactivă necesară reglajului tensiunii în RET, egalează cererea solicitată de Transelectrica.

Fiecare ofertă câștigătoare este contractată la prețul său ofertat. Astfel, prețul pentru fiecare cantitate de energie achiziționată este exact prețul oferit de respectiva ofertă.

În cazul în care cantitatea totală de ofertată este mai mică decât cea solicitată de Transelectrica prin cererea de ofertă, se contractează întreaga cantitate ofertată în licitație, fiecare ofertă la propriul său preț.

Comunicarea şi publicarea rezultatelor licitaţiei

Participanţii la piaţă sunt informaţi la termenul stabilit pentru publicare de rezultatul licitaţiei.

Transelectrica publică spre informare, conform anunţului de derulare a licitației publicat la adresa https://www.transelectrica.ro/web/tel/info-sts, rezultatele licitaţiei reprezentând cantităţile şi preţurile de achiziţie a serviciilor de sistem.